Generația de Aur a României a reușit un ultim meci de excepție. Tricolorii au câștigat disputa cu legendele lumii, scor 3-2, după o revenire spectaculoasă de la 2-0.
La 30 de ani de la Cupa Mondială din '94, Generaţia de Aur, echipa care a scos sute de mii de români în stradă, s-a întors pe teren pentru un ultim meci, sâmbătă seară.
Ultimul meci al Generației de Aur a stârnit un interes major, pe Arena Națională din București fiind prezenți peste 50.000 de spectatori, care au afișat o coregrafie superbă pe întreg stadionul.
Sub privirile a peste 50.000 de spectatori, componenții Generației de Aur, vizibil emoționați, au făcut spectacol alături de adversarii lor, într-un meci ce va intra în istorie.
Foștii sportivi care au încântat o țară întreagă prin performanțele uriașe realizate la Campionatele Mondiale și Europene au ridicat publicul în picioare în multe momente, la fel cum o făceau pe vremuri.
Sursa: Inquam Photos / George Călin
Adversara României a fost o echipă formată din foști mari jucători ai lumii, printre care amintim de Rivaldo, Stoichkov, Panucci.
Sursa: Inquam Photos / George Călin
Sursa: Inquam Photos / George Calin
Sursa: Inquam Photos / George Călin
Totodată, fanii tricolori au avut pregătit și un moment special în memoria lui Didi Prodan, care a murit în 2016, la 44 de ani, în urma unui infarct.
Sursa: Inquam Photos / George Călin
Înaintea meciului, Răzvan Prodan a primit un tablou special, un suvenir care să rămână în istorie.
Atmosfera a fost întreținută înaintea meciului de Loredana Groza.
Sursa: Inquam Photos / Bogdan Buda
Generația de Aur a României - World Stars - Cele mai importante momente ale disputei
Min 71: GOOOOL! România trece la conducerea partidei. Costel Gâlcă marchează pentru tricolori din centrarea lui Dorinel Munteanu.
Min 63: Gheorghe Hagi egalează pentru tricolori din lovitură de la 11 metri.
Min 52: Bogdan Stelea are două intervenții de excepție în fața lui Stoichkov.
Min 49: Saviola încearcă să îl surprindă pe Stelea cu un lob, dar acesta respinge.
Min 40: GOOOOOOL SENZAȚIONAL! Basarab Panduru marchează superb din afara careului, din pasa lui Hagi.
Min 35: Gică Hagi trimite puternic la poartă, dar Dida respinge de sub bară.
Min 30: Adrian Ilie este aproape de gol. Acesta trimite mingea pe poartă, însă Dida intervine.
Min 28: Goran Pandev marchează pentru 2-0, după ce a reluat în plasă o minge respinsă de Prunea.
Min 21: Rivaldo deschide scorul cu un șut de senzație.
Min 20: Karagounis șutează în bară.
Min 10: Ocazie pentru Legendele Lumii! Karagounis a șutat de la marginea careului la colțul lung, însă Florin Prunea a reușit să respingă.
Min 6: Ocazie pentru Generația de Aur! Gică Hagi a șutat spre poarta adversă, dar șutul „Regelui” a fost prins de Dida.
Min 4: Gică Hagi ridică publicul în tribune, printr-un artificiu tehnic. Publicul a început să-i scandeze numele.
Echipele de start:
Generația de Aur: Prunea - Dan Petrescu, Gică Popescu, Belodedici, Răzvan Prodan - Munteanu, Sabău, Lupescu, Ilie Dumitrescu - Hagi, Răducioiu.
World Stars: Dida - Maicon, Panucci, Djukic, Candela - Edmilson, Giovanni, Karagounis, Rivaldo - Nuno Gomes, Stoichkov.
SE ACTUALIZEAZĂ.